एशेरिकिया
एशेरिकिया (Escherichia) प्रोटियोबैक्टीरिया संघ के गामाप्रोटियोबैक्टीरिया वर्ग के एंटेरोबैक्टीरियेसी कुल का एक वंश है। यह एक अंतर्बीजाणु न बनाने वाला, छड़ी-आकृति का विकल्पी अवायुजीव बैक्टीरिया है, जो सभी अन्य प्रोटियोबैक्टीरिया की भांति ग्राम-ऋणात्मक है। एशेरिकिया की कुछ जातियाँ नियततापी प्राणियों के जठरांत्र क्षेत्र में रहती हैं और उन प्राणियों को विटामिन के प्रदान करती हैं। कुछ अन्य जातियाँ रोगजनक हैं।